open-index/open-wikipedia-markdown huggingface dataset:
Bazilika svätého Eufrázia

**Bazilika svätého Eufrazia** je ústredná budova Biskupského komplexu v Poreči. Jej začiatky siahajú až do 6. storočia, kedy tu jej základy položil biskup Eufrazius. Bazilika sa dochovala až do dnes, pričom počas 20. storočia bola niekoľkokrát reštaurovaná. 

Pre svoju historickú hodnotu bola bazilika v roku 1997 zapísaná na zoznam svetového dedičstva UNESCO.

## Iné projekty

## Externé odkazy
* Biskupská bazilika v Poreči 

## Zdroj

Kategória:Baziliky minor v Chorvátsku
Kategória:Lokality Svetového dedičstva v Chorvátsku
Kategória:Poreč
Leitha

**Leitha** môže byť:
* rieka v Rakúsku, pozri Litava (rieka v Rakúsku)
* okresné mesto v Rakúsku, pozri Bruck an der Leitha
* okres v Rakúsku, pozri Bruck an der Leitha (okres)
* pohorie vo východnom Rakúsku známe tiež ako Leithagebirge, pozri Litavské vrchy
Wolfgang Ketterle

**Wolfgang Ketterle** (* 21. október 1957, Heidelberg, Západné Nemecko) je nemecký fyzik a profesor fyziky na Massachusettskom technologickom inštitúte (MIT). 

V roku 2001 dostal spolu s Ericom Allinom Cornellom a Carlom Edwinom Wiemanom Nobelovu cenu za fyziku za experimentálny dôkaz existencie Boseho-Einsteinovho kondenzátu v zriedených plynoch alkalických atómov a za základný výskum kondenzátov. Je známy aj vďaka svojmu výskumu chladenia atómov na teploty blízke absolútnej nule.

## Iné projekty

Kategória:Nemeckí fyzici
Kategória:Absolventi Ruprecht-Karls-Universität Heidelberg
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Osobnosti z Heidelbergu
Mortimer Adler

**Mortimer Jerome Adler** (* 28. december 1902, New York, USA – † 28. jún 2001, Palo Alto, Kalifornia) bol americký filozof, pedagóg a spisovateľ. Bol ovplyvnený najmä aristotelovskou a tomistickou filozofiou. 

Pracoval okrem iného pre Columbijskú univerzitu, Chicagskú univerzitu a Encyclopædiu Britannicu. Bol zakladateľom (1952) a prvým riaditeľom Inštitútu pre filozofický výskum (*Institute for Philosophical Research*).

## Iné projekty

## Externé odkazy
* Center for the Study of The Great Ideas
* Mortimer J. Adler Archives

Kategória:Filozofi USA
Kategória:Pedagógovia USA
Kategória:Spisovatelia USA
Kategória:Filozofi židovského pôvodu
Kategória:Pedagógovia židovského pôvodu
Kategória:Spisovatelia židovského pôvodu
Kategória:Rímskokatolícki filozofi
Kategória:Osobnosti USA židovského pôvodu
Kategória:Osobnosti z New Yorku
Cirkevná stredná odborná škola elektrotechnická P. G. Frassatiho

**Cirkevná stredná odborná škola elektrotechnická P. G. Frassatiho** (skr. **CSOŠE** alebo **CSOŠE P. G. Frassatiho**) existuje od roku 1994 a je to stredná odborná škola vo farnosti Blumentál v Bratislave na Vazovovej ulici č. 12. Škola je uprostred evanjelizačného poslania Cirkvi tým, že sa aktívne začleňuje do kontextu miestnej cirkvi a do života miestnej kresťanskej komunity. Zriaďovateľom CSOŠE P. G. Frassatiho je rímskokatolícka cirkev, Bratislavská arcidiecéza - Arcibiskupský školský úrad v Bratislave. Patrónom školy je sv. Pier Giorgio Frassati.

## Výchovno-vzdelávacie ciele školy
Základným cieľom výchovno-vzdelávacieho procesu na škole je, aby žiaci cez kresťanskú výchovu dospeli ku kvalitnému vzdelávaniu v oblasti elektrotechniky, informačných technológií a počítačových sietí. CSOŠE P. G. Frassatiho je lokálna Cisco academy, Microsoft IT Academy, zapojená je do projektu Modernizácia vzdelávacieho procesu, 40 UP, Infovek a Erasmus+. Nakoľko modernizácia školstva je už existenčnou podmienkou pre každú školu, na škole funguje školský klub moderných učiteľov.

## Dopravné spojenie

## Referencie

## Externé odkazy
* Oficiálna webová stránka školy

Kategória:Stredné školy v Bratislave
Kategória:Staré Mesto (Bratislava)
Kategória:Katolícke stredné školy na Slovensku
Kategória:Organizácie v zriaďovateľskej pôsobnosti Bratislavskej arcidiecézy
Kategória:Stredné odborné školy na Slovensku
Kategória:Elektrotechnika na Slovensku
Marek Vorel

**Marek Vorel** (* 27. august 1977, Brno, Česko) je český hokejový útočník.

## Klubový hokej
Marek Vorel je odchovancom tímu HC Kometa Brno. V sezóne 1997/98 odohral svoje prvé zápasy v Českej hokejovej extralige za kluby HC Zlín a HC Kladno. Sezónu 1997/98 dokončil v Komete Brno, nasledujúcu už pôsobil v HC GEUS Okna Kladno. Od začiatku sezóny 1999/2000 do konca 2002/03 pôsobil v Českom extraligovom klube HC Znojemští Orli. V sezóne 2003/04 hral v SM-liige za klub Ilves Tampere. O rok sa vrátil do klubu HC Znojemští Orli. V sezóne 2005/06 hral za HC Moeller Pardubice no ešte v tom istom roku prestúpil do klubu Plzeň. V nasledujúcej sezóne 2006/07 odišiel na hosťovanie do Slovenského extraligového klubu HC Slovan Bratislava, s ktorým získal titul Majstra Slovenska v ľadovom hokeji. V ďalších dvoch sezónach pôsobil v Ruskom klube Traktor Čeľabinsk. V sezóne 2009/2010 sa vrátil z Ruskej KHL do klubu, v ktorom začínal - HC Kometa Brno. V októbri 2009 prestúpil do slovenského klubu HC Košice.
### Tituly
* 2006/07 - HC Slovan Bratislava
* 2009/10 - HC Košice
Už skončil.

## Referencie


## Externé odkazy
* 
* 
* Profil na eliteprospects.com

Kategória:Narodenia v 1977
Kategória:Českí hokejisti
Kategória:Hráči HC Košice
Kategória:Hráči HC Slovan Bratislava
Kategória:Hráči HC Plzeň
Kategória:Hráči HC Znojemští Orli
Kategória:Hokejisti Ilves Tampere
Kategória:Hráči Traktor Čeľabinsk
Kategória:Osobnosti z Brna
John Lewis Hall

**John Lewis Hall** (* 21. august 1934, Denver, Colorado, USA) je americký fyzik. 

V roku 2005 dostal spolu s Theodorom Wolfgangom Hänschom Nobelovu cenu za fyziku za jeho prácu v oblasti presnostnej spektroskopie založenej na laseroch. V roku 2005 dostal Nobelovu cenu za fyziku aj Roy Jay Glauber, ktorý dostal polovicu ceny, druhú polovicu si rozdelili Hall s Hänschom.

Kategória:Fyzici USA
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Osobnosti z Denveru
Theodor Wolfgang Hänsch

**Theodor Wolfgang Hänsch** (* 30. október 1941, Heidelberg, Nemecká ríša) je nemecký fyzik. 

V roku 2005 dostal spolu s Johnom Lewisom Hallom polovicu Nobelovej ceny za fyziku za ich prácu v oblasti presnostnej spektroskopie založenej na laseroch. Druhú polovicu ceny dostal Roy Jay Glauber.

## Iné projekty

Kategória:Nemeckí fyzici
Kategória:Nemeckí optici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Osobnosti z Heidelbergu
Róbert Szelepcsényi

RNDr. **Róbert Szelepcsényi**, CSc. (* 19. august 1966, Žilina) je slovenský informatik.

Je známy najmä vďaka svojmu výsledku v oblasti formálnych jazykov, dnes známemu ako Immermanova-Szelepcsényiho veta, ktorá hovorí, že trieda kontextových jazykov je uzavretá na komplement. Dôkaz objavil v roku 1987 ako študent Matematicko-fyzikálnej fakulty Univerzity Komenského v Bratislave. V tom istom roku, nezávisle od neho, prišiel k rovnakému výsledku aj americký informatik Neil Immerman. Obaja dostali v roku 1995 Gödelovu cenu.

## Referencie

Kategória:Osobnosti zo Žiliny
Kategória:Slovenskí informatici
Kategória:Slovenské osobnosti maďarského pôvodu
Kategória:Nositelia Gödelovej ceny
Kategória:Absolventi Fakulty matematiky, fyziky a informatiky Univerzity Komenského v Bratislave
Alban Dragusha

**Alban Dragusha** (* 11. december 1981, Priština) je kosovský futbalista, v súčasnosti hráč KF Skënderbeu, kam prišiel v roku 2010 z klubu KS Besa Kavajë. Dragusha pôsobí na pozícii stredopoliara. 

Kategória:Kosovskí futbalisti
Kategória:Hráči KF 2 Korriku
Kategória:Hráči KF KEK
Kategória:Hráči KF Kosova Priština
Kategória:Hráči FK Vorskla Poltava
Kategória:Hráči KS Besa Kavajë
Kategória:Hráči KF Trepça
Kategória:Hráči KF Skënderbeu Korçë
Izotón

**Izotón** je označenie dvojice rôznych atómov, ktoré majú v jadre rozdielny počet protónov (rozdielne protónové číslo), ale rovnaký počet neutrónov v jadre (rovnaké neutrónové číslo). Napríklad 12B a 13C sú izotóny, nakoľko počet protónov v bóre je 5 a v uhlíku 6, no počet neutrónov majú oba rovnaký - 7.

## Pozri aj

* Izotop

Kategória:Jadrová chémia
Gödelova cena

**Gödelova cena** je vedecké ocenenie udeľované každoročne od roku 1993 za najlepšie vedecké články z oblasti teoretickej informatiky. Cena je pomenovaná po rakúskom matematikovi a logikovi Kurtovi Gödelovi a udeľujú ju asociácie EATCS (*European Association for Theoretical Computer Science*) a ACM SIGACT (*Association for Computing Machinery Special Interest Group on Algorithms and Computation Theory*). Súčasťou ceny je finančná odmena vo výške 5000 amerických dolárov.

## Externé odkazy
*Oficiálna stránka ceny

Kategória:Vedecké ocenenia
Vláda Slovenskej republiky od 13. decembra 1994 do 30. októbra 1998

**Vláda Slovenskej republiky od 13. decembra 1994 do 30. októbra 1998**, resp. **tretia vláda Vladimíra Mečiara** bola vládou, ktorá vznikla po parlamentných voľbách, ktoré sa uskutočnili v dňoch 30. septembra a 1. októbra 1994. Bola zároveň prvou vládou, ktorú zvolili občania samostatnej Slovenskej republiky. Jej predsedom sa stal predseda vo voľbách víťaznej strany HZDS Vladimír Mečiar.

Dňa 12. decembra 1994 oznámil predseda HZDS Vladimír Mečiar prezidentovi SR Michalovi Kováčovi uzavretie zmluvy o vládnej koalícii, ktorú podpísalo Hnutie za demokratické Slovensko spolu s predvolebným koaličným partnerom Roľníckou stranou Slovenska, Združenie robotníkov Slovenska a Slovenská národná strana, a predložil mu návrh na vymenovanie členov vlády. Prezident SR nasledujúci deň 13. decembra vymenoval novú vládu na čele s jej predsedom Vladimírom Mečiarom.

V novembri 1997 sa Roľnícka strana Slovenska zlúčila s Hnutím poľnohospodárov SR (HP SR) a vytvorili novú politickú stranu pod názvom Nová agrárna strana (NAS).

## Legitimita vlády od občanov SR a jej zloženie

## Zloženie vlády

**

Kategória:Vláda Slovenskej republiky
Kategória:1994 na Slovensku
Kategória:1995 na Slovensku
Kategória:1996 na Slovensku
Kategória:1997 na Slovensku
Kategória:1998 na Slovensku
Kategória:Vladimír Mečiar
Vyššia stredná trieda

[right|thumb|[Audi A6]]
[right|thumb|[BMW rad 5]]

**Vyššia stredná trieda** alebo **autosegment E** je kategória automobilov medzi strednou triedou a luxusnými automobilmi. Automobily v tejto triede poskytujú veľký priestor a za príplatky luxusnú výbavu. Vyrábajú sa predovšetkým v karosárskych prevedeniach sedan, kombi alebo niekedy liftback.

## Prehľad
Vo všeobecnosti, automobily vyššej strednej triedy sú 4-dverové sedany. Niektorí výrobcovia sa usilujú odlíšiť svoje ponuky tým, že ich dopĺňajú priestrannými variantmi kombi alebo 5-dverovými liftbackmi – predovšetkým automobilky Rover, Saab, Renault a Citroën sú známe uprednostňovaním takýchto karosárskych prevedení, s Fordom, ktorý ponúkal takéto prevedenia počas 90. rokov.

## Trhová situácia

Zdroj:

## Zástupcovia triedy

## Galéria

Súbor:Mazda Xedos9 front 20080206.jpg|Mazda Xedos 9
Súbor:2009 Mercedes-Benz E 250 CGI (W 212) Avantgarde sedan (2010-05-04) 01.jpg|Mercedes-Benz triedy E
Súbor:1997-2001 Saab 9-5 SE sedan 01.jpg|Saab 9-5
Súbor:Renault Latitude F.jpeg|Renault Latitude


## Referencie

Kategória:Automobily podľa triedy
Stredná odborná škola drevárska a stavebná (Krásno nad Kysucou)

**Stredná odborná škola drevárska** Krásno nad Kysucou  vznikla v roku 2001 spojením Stredného odborného učilišťa drevárskeho  a Strednej priemyselnej školy drevárskej v Čadci a niesla názov Združená stredná škola drevárska Krásno nad Kysucou. Obe školy majú a mali v našom regióne dlhodobú tradíciu v oblasti spracovania dreva. Škola úzko spolupracuje s podnikateľskými subjektami, čím pružne reaguje na potreby trhu práce.
 
## História školy
Korene vzniku školy siahajú do 80-tych rokov:
# 1. 9. 1986 bolo zriadené SOU drevárske pri Kysuckých drevárskych závodoch v Krásne nad Kysucou
# 1. 9. 1991 sa SOU drevárske Krásno nad Kysucou oddelilo od Kysuckých drevárskych závodoch v Krásne nad Kysucou a prešlo pod Ministerstvo hospodárstva SR
# 1. 9. 2001 prešlo SOU drevárske Krásno nad Kysucou pod Žilinský samosprávny kraj s názvom "Združená stredná škola drevárska"
# 1. 9. 2008 Stredná odborná škola Krásno nad Kysucou
# 1. 1. 2009 Stredná odborná škola drevárska Krásno nad Kysucou
# 1. 9. 2013 Stredná odborná škola drevárska a stavebná Krásno nad Kysucou

## Učebné odbory
absolventi získajú výučný list, môžu pokračovať v nadstavbovom štúdiu na našej škole a získajú maturitné vysvedčenie
* 3355 2 stolár
* 3663 2 tesár
* 3370 2 čalúnnik 
* 3675 2 maliar
* 3661 2 murár

## Študijné odbory
* 3336 6 drevárstvo a nábytkárstvo so zameraním na drevársky manažment
* 3341 4 operátor drevárskej a nábytkárskej výroby
* 2841 6 technológia ochrany a tvorby životného prostredia
* 3656 4 operátor stavebnej výroby

## Nadstavbové štúdium
* 3343 4    drevárska a nábytkárska výroba
* 3659 4     stavebníctvo

## Externé odkazy
* Stránka školy

Kategória:Stredné odborné školy na Slovensku
Kategória:Krásno nad Kysucou
Kategória:Školy v okrese Čadca
WPC

**WPC** môže byť skratka pre:

* Svetovú radu mieru, pozri: World Peace Council
* Drevoplastové kompozitné materiály, pozri: Wood-plastic composite
Haná

[thumb|Hanácky [kroj]]
**Haná** je etnografická oblasť na strednej Morave, približne na území medzi mestami Zábřeh, Holešov, Vyškov a Uničov, väčšie centra sa nachádzajú najmä v nížinách okolo riek Moravy a Hané (zasahuje tak do Olomouckého, Zlínskeho aj Juhomoravského kraja).

Je to významná poľnohospodárska oblasť, známa vysokou úrodnosťou (typickou plodinou je obilie), krojmi, ľudovými zvykmi. Haná dala názov širšej skupine nárečia (nárečí hanácke, hanáčtina), dnes označovaných presnejšie ako stredomoravská nárečová skupina. Hanácke nárečie zo skorších čias sa zachovalo aj v tlačenej podobe. Hanácke spevohry (nazývané aj hanácke opery) 18. storočia zachytil výber *Copak to ale ta mozeka hrá?* (Ignác Plumlovský, Josef Mauritius Bulín, Josef Pekárek), ktorý na vydanie pripravil Eduard Petrů.

## Významné mestá a miesta na Hané
* Olomouc - centrum Hanej a prvé krajinské hlavné mesto Moravy
* Přerov
* Prostějov
* Svatý Kopeček pri Olomouci (Olomouc)
* Hrad Bouzov
* Hostýn - miesto navštívené pápežom
* Kroměříž - prezývaný Hanácke Athény
* Litovel - prezývaný Hanácke Benátky
* Litovelské Pomoraví
* Uničov
* Kojetín
* Náměšť na Hané
* Javoříčské jeskyně
* Mladečské jeskyně
* Hulín
* Holešov
* Šternberk
* Zámek Chropyně
* Zbrašovské aragonitové jeskyně
* Vyškov - býval nazývaný Moravské Versailles alebo aj Hanácke Versailles

## Pozri aj
* Olomoucký kraj
* Jihomoravský kraj
* Zlínský kraj
* Morava
* Sliezska Haná

## Externé odkazy
* region Haná 
* Hanácké nářečí na www.olomouc.com/hanactina

## Zdroj


Kategória:Morava
Kategória:Olomoucký kraj
Kategória:Olomouc
AM 1316-241

**AM 1316-241** je názov dvoch prekrývajúcich sa galaxií objavených Hubbleovym vesmírnym ďalekohľadom. Predpokladá sa, že tieto galaxie sú vo vzájomnej interakcii.

## Pozri aj
* 2MASX J00482185-2507365

## Externé odkazy
* Obrázok AM 1316-241 
* NASA/IPAC extragalaktická databáza 

## Zdroj

Kategória:Galaxie
Kategória:AM objekty
Kategória:ESO objekty
Kategória:IRAS objekty
0046461
Kategória:6dFGS objekty
Kategória:Súhvezdie Hydra
Abell 1689

**Abell 1689** je skupina galaxií v súhvezdí Panna. Je jednou z najväčších známych skupín galaxií a správa sa ako gravitačná šošovka tým, že skresľuje fotografie galaxií, ktoré sa nachádzajú za ňou.

## Iné projekty

## Externé odkazy
* NASA/IPAC extragalaktická databáza 
* Skupina galaxií Abell 1689 

## Zdroj

Kategória:Súhvezdie Panna
Kategória:Kopy galaxií
Kategória:Abellove objekty
4598731
Luka (stanica pražského metra)

**Luka** je stanica metra v Prahe na linke B. Nachádza sa na sídlisku Lužiny v katastrálnom území Stodůlky. Bola otvorená 11. novembra 1994.

## Charakteristika stanice
Luka je povrchová stanica s ostrovným nástupišťom, zastrešená a so strešnými oknami. Zasklené sú aj steny za nástupišťom. Na nástupišti nie sú stĺpy, konštrukcia strechy je podopieraná bočnými stenami. Von z nástupišťa vedie východným smerom po pevnom schodišti výstup, ktorý je napojený na nadchod nad priľahlou ulicou, kde je aj zastávka autobusu. Prístup pre handicapovaných občanov je riešený pomocou výťahu.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 1994
John Nash

**John Nash** môže byť:

*americký matematik (1928 - 2015), pozri John Forbes Nash
*anglický architekt (1752 – 1835), pozri John Nash (architekt)
*anglický maliar a umelec (1893 – 1977), pozri John Nash (umelec)
*afroamerický spevák a hudobník (narodený v 1940), pozri Johnny Nash

Nash, John
Štátny znak Česka

náhľad|Veľký štátny znak
náhľad|Malý štátny znak
**Štátny znak Česka** sa používa už od roku 1990 a má dve varianty: malý štátny znak a veľký štátny znak. Ich súčasná podoba, ako aj spôsoby použitia sú stanovené ústavným zákonom číslo 3/1993 Zb. prijatým 17. decembra 1992. Veľký štátny znak aj malý štátny znak patria medzi štátne symboly Českej republiky.

## Veľký štátny znak
Veľký štátny znak tvorí štvrtený štít. V prvom a štvrtom poli je historický znak Čiech - strieborný dvojchvostý lev v skoku so zlatou zbrojou a zlatou korunou na červenom poli. V druhom poli sa nachádza znak Moravy - orlica strieborno-červeno šachovaná so zlatou zbrojou a korunou na modrom poli. V treťom poli je znak Sliezska - čierna orlica so strieborným perisoniem (polmesiacom), uprostred s krížikom, ukončeným trojlístkami, so zlatou korunou a červenou zbrojou na zlatom podklade.

Veľký štátny znak reprezentuje spojenie všetkých historických krajín štátu. Autorom návrhu i výtvarného prevedenia je heraldik Jiří Louda. Veľký štátny znak slúži k vonkajšej reprezentácii štátu a na označenie budov, v ktorých sídlia orgány štátnej správy, štátne úrady a pod. Jeho originál je v tejto chvíli (od roku 2006) stratený.

### Oficiálny popis
Oficiálny popis veľkého štátneho znaku:

## Malý štátny znak
Malý štátny znak je tvorený červeným poľom, na ktorom je umiestnený historický znak Čiech: strieborný dvojchvostý lev v skoku so zlatou zbrojou a zlatou korunou. Je malým štátnym znakom od roku 1990 najprv ako znak Českej republiky v rámci ČSFR. Dnes je používaný na miestach, kde dochádza k rozhodnutiu zo štátnej moci. Napr. na pečiatkach a pečatidlách úradov štátnej správy a samosprávy alebo na tabuliach označujúcich pamätné stromy. Malý štátny znak sa tiež používa na označenie sídiel orgánov, ktoré boli poverené výkonom štátnej moci - súdy, exekútori, hygienické stanice a pod.

### Oficiálny popis
Oficiálny popis malého štátneho znaku:

## Dvojchvostý lev
Český lev, pôvodne jednochvostý, nahradil v 12. storočí plamennú orlicu sv. Václava. Druhý chvost bol ku levovi v znaku pridaný zrejme ako odmena za pomoc, ktorú poskytol cisárovi Přemysl Otakar I. v boji proti Sasom, presvedčivým dôkazom je však až pečať, ktorú používal Přemysl Otakar II. Heraldika však všeobecne chápe zdvojenosť nepárových orgánov (chvost alebo hlava) erbových zvierat ako znak mužského pohlavia vyobrazeného zvieraťa.

## Galéria

Historický český znak.jpg|Historický znak Čiech na Pražskom hrade
Czech passport 2006 cover.jpg|Veľký štátny znak na cestovnom pase
Měděný státní znak.JPG|Medený štátny znak
Greater coat of arms of the Czech Republic (Presidential version).svg|Prezidentská verzia
Herb mały Czech (1990-1992).svg|Malý štátny znak Česka v rokoch 1990–1992
Herb wielki Czech (1990-1992).svg|Veľký štátny znak Česka v rokoch 1990–1992


## Poznámky


## Referencie

*

## Iné projekty

## Pozri aj
* Štátny znak Česko-Slovenska

## Externé odkazy
* Hrad.cz – Státní symboly  
* Vláda ČR – Historie státního znaku  

Česko
Kategória:Štátne symboly Česka
Elektronický papier

náhľad|vpravo|Farebný elektronický papier

**Elektronický papier** alebo **e-papier** je plochá zobrazovacia jednotka, ktorá odráža svetlo ako normálny papier, je schopná uchovať text aj obrázky natrvalo bez spotreby elektriny a s možnosťou zmeny obsahu a často je aj ohýbateľná. Z dôvodu nízkej energetickej náročnosti a štíhlosti sa čoraz viac presadzuje v čítačkách elektronických kníh. Elektronický papier možno čítať na slnku alebo pod lampou.

Medzi významných výrobcov elektronického papiera patrí spoločnosť *E-ink*, známa najmä na trhu elektronických čítačiek. Jej e-papier pozostáva z vrstvy miliónov malých mikrokapsúl v rámci matrice podobnej tým, ktoré sa používajú v LCD. Mikrokapsuly obsahujú opačne nabité biele a čierne častice, ktoré sú presúvané do popredia alebo do pozadia. Farba sa dosahuje pridaním viacerých vrstiev filtrov. 

Spoločnosť *Kent Display* je prvá firma na trhu, ktorá prišla s farebným displejom na báze e-papiera. Technológia s názvom *ChLCD* bola použitá v elektronickej čítačke *Flepia* od firmy *Fujitsu*. Používa vrstvu mikrokapsúl obsahujúcich cholesterické tekuté kryštály, ktoré majú špirálovitú štruktúru. Tá môže byť aktivovaná pomocou zmeny napätia tak, aby bola priesvitná alebo odrazivá. Spoločnosť sa zameriava na vývoj LCD „bez potreby napájania“ - optimalizáciou technológie *Reflex Electronic Skin*. 

Ďalšia technológia elektronického papiera je *P-ink* (skratka pre Photonic Ink) spoločnosti *Opalux*. Technológia berie inšpiráciu zo spôsobu, ako opál vytvára farebné odrazy: efekt vyplýva z mikroštruktúry, v ktorej zhluky mikroguľôčok odrážajú pri zmene uhla dopadajúceho svetla rôzne farebné zložky.

Zaujímavé riešenie za použitia trochu inej technológie, ako sú spomenuté, prináša technológia od *Pixel Qi* s názvom *3Qi*, určená pre projekt *OLPC*. Displej je určený pre mininotebooky a elektronické čítačky, pričom pracuje v troch módoch. Prvým je farebný mód s vysokým rozlíšením, druhým je nízkoenergetický čiernobiely mód a tretím je režim e-papier. Displej môže pracovať s podsvietením, ktoré podľa potreby zapína a vypína. Spoločnosť pracuje aj na verzii s dotykovým ovládaním. 

## Iné projekty

## Zdroje
* Kam smeruje e-papier? 

Kategória:Dátové nosiče
Kategória:Výstupné zariadenia
Hieronym Pražský

**Hieronym Pražský** (* medzi 13781380, Praha† 30. máj 1416, Konstanz) bol český filozof, teológ, náboženský mysliteľ a reformátor.

## Život
Hieronym Pražský pochádzal z Nového mesta pražského, bol o niekoľko rokov mladší než Jan Hus, s ktorým sa zoznámil na štúdiách v Prahe na univerzite.

V roku 1398 ukončil štúdium s titulom bakalár a odišiel študovať do Oxfordu. Tu sa zoznámil s učením anglického reformátora Jána Viklefa a po ukončení štúdia priviezol z Anglicka Viklefove spisy. V roku 1403 sa vypravil do Palestíny a Jeruzalema. Od roku 1407 pôsobil Hieronym na pražskej univerzite. V roku 1410 bol už vo Viedni, kde ho uväznili a obvinili z kacírstva, ale súdu sa vyhol útekom. V roku 1412 sa zúčastnil odpustkových nepokojov v Prahe. Prianie poznať zvláštnosti pravoslávnej bohoslužby ho v roku 1413 priviedlo do Ruska a Litvy, navštívil aj Poľsko.

Ako zástanca Viklefa a Jana Husa bol prenasledovaný, zúčastnil sa kostnického koncilu, ale v máji 1415 bol uväznený a súdený. Bol upálený na hranici na rovnakom mieste na rýnskom brehu necelý rok po Husovej poprave. Hieronymov pobyt v Kostnici a upálenie je opísané v Kostnickej kronike ako aj v Rozprávaní o majstrovi Hieronymovi Pražskom upálenom v Kostnici pre meno Kristovo (*Narratio de magistro Hieronymo Pragensii pro Christi nomine Constantiae exusto*) Petra z Mladoňovic.

## Galéria

Praha, Nove Mesto - Reznicka (Jeronym Prazsky).jpg|Pamätná tabuľa v Prahe v Řeznickej ulici
Konstanzer Richental Chronik Hieronymus von Prag wird zum Scheiterhaufen geführt 59v.jpg|Hieronyma Pražského vedú na popravisko (Kostnická kronika)


## Referencie

## Literatúra
* Šmahel, F. 1966: *Jeroným Pražský*. Praha.

## Iné projekty

## Externé odkazy
* Jeroným Pražský

## Zdroj

Kategória:Narodenia v 14. storočí
Kategória:Úmrtia v 1416
Kategória:Úmrtia 30. mája
Kategória:Husitskí teológovia
Kategória:Českí teológovia
Kategória:Českí filozofi
Kategória:Českí pravoslávni svätci
Kategória:Exkomunikovaní z rímskokatolíckej cirkvi
Kategória:Odsúdení na trest smrti
Kategória:Popravení upálením
Kategória:Osobnosti na českých poštových známkach
Kategória:Osobnosti z Prahy
Kategória:Českí kresťanskí mučeníci
Zoznam škôl na Slovensku

Pre **zoznam škôl na Slovensku**, pozri nasledujúce zoznamy:
* Zoznam vysokých škôl na Slovensku
* Zoznam stredných škôl na Slovensku
Debyeov model tuhej látky

**Debyeov model tuhej látky** sa radí medzi najúspešnejšie modely tuhej látky. Na rozdiel od Einsteinovho modelu tuhej látky uvažoval Debye o kmitoch celého kryštálu ako o kmitoch tesne spriahnutých atómov, a nie len jediného nezávislého atómu. V snahe započítať interakciu susedných atómov, opísal Debye prípad, pri ktorom považoval tuhú látku za spojitý elastický objekt, v ktorom sa šíria elastické vlny. Energia týchto vĺn je kvantovaná, t. j. v ohraničenom pružnom prostredí môžu stojaté elastické vlny vzniknúť len pre celkom určité frekvencie, teda len pre celkom určité kmitavé stavy.

Podľa Debyea v skutočných kryštáloch sa síce jednotlivé atómy nesprávajú ako nezávislé harmonické oscilátory, ale ich kmity je aj napriek tomu možné opísať pomocou lineárnych harmonických oscilátorov. Predpokladá, že jediným možným druhom pohybu viazaných častíc v kryštále je ich kmytavý pohyb okolo rovnovážnych polôh. Amplitúdy týchto kmitov sú väčšinou malé v porovnaní s medziatómovými vzdialenosťami a frekvencie sú diskrétne.

V Debyeovom modeli, podobne ako v Einsteinovom, je teda tuhá látka súborom 3N oscilátorov. Ale na rozdiel od Einsteinovho modelu, v Debyeovom modeli v dôsledku atómových väzieb atómy kryštálu nekmitajú nezávisle od seba, ale tvoria *sústavu 3N viazaných ocilátorov*, keď každý atóm je viazaný s okolím troma nehmotnými pružinami. Energia týchto oscilátorov je tiež kvantovaná a ich frekvencie sú diskrétne s rôznymi hodnotami z istého uzavretého intervalu.

## Referencie

Kategória:Fyzika tuhých látok
Stredná odborná škola

**Stredná odborná škola** je typ strednej školy siete škôl Slovenskej republiky.  Stredná odborná škola (SOŠ) poskytuje žiakom vzdelanie v najmenej dvojročnom a najviac päťročnom vzdelávacom programe odboru vzdelávania. Vzdelávacie programy strednej odbornej školy sú zamerané predovšetkým na priamy výkon povolania a odbornej činnosti. Žiaci po absolvovaní maturity sa však môžu prihlásiť aj na ďalšie štúdium na vysokej škole. Stredná odborná škola zabezpečuje žiakom teoretické a praktické vyučovanie. Variantne stredná odborná škola zabezpečuje žiakom, ktorí vstúpili do duálneho vzdelávania len teoretické vyučovanie a žiaci absolvujú praktické vyučovanie v stredisku, alebo pracovisku praktického vyučovania zamestnávateľa. Žiak na strednej odbornej škole môže nadobudnúť: 

* nižšie stredné odborné vzdelanie (nižšie sekundárne) - štúdium trvá spravidla dva roky a je ukončené záverečnou skúškou, podľa odboru aj s výučným listom.

* stredné odborné vzdelanie (sekundárne) - štúdium trvá najmenej tri a najviac štyri roky, ukončuje sa záverečnou skúškou. Dokladom o získanej kvalifikácii je výučný list.

* úplné stredné odborné vzdelanie (vyššie sekundárne) - štúdium trvá najmenej štyri a najviac päť rokov a je ukončené maturitnou skúškou. Dokladom o stupni vzdelania je vysvedčenie o maturitnej skúške, prípadne podľa odboru aj výučný list.
*

## Referencie

Kategória:Stredné školy
Zoznam stredných škôl na Slovensku

Pre **zoznam stredných škôl na Slovensku**, pozri:
* Zoznam gymnázií na Slovensku
* Zoznam stredných odborných škôl na Slovensku
* Zoznam stredných odborných učilíšť na Slovensku

## Pozri aj
* Zoznam stredných škôl v Bratislave
* Zoznam stredných škôl v Košiciach
* Zoznam stredných škôl v Bardejove
Einsteinov model tuhej látky

**Einsteinov model tuhej látky** je prvý a z hľadiska súčasnosti najjednoduchší model ideálneho kryštálu.

V Einsteinovom modeli sa predpokladá :

* Kryštál je vytvorený len z atómov jedného druhu, t. j. všetky atómy v ňom sú rovnocenné.
* Pohyb jedného atómu nie je ovplyvnený pohybom ostatných atómov; potom je každý atóm viazaný len k svojej rovnovážnej poloherovnovážnej polohe.
* Elastická sila F pôsobiaca na každý atóm je návratná a priamo úmerná okamžitej výchylke atómu u z rovnovážnej polohy, t. j. pôsobí proti smeru výchylky: 
:\vec{F} = -\alpha \vec{u}, 
kde α je silová konštanta elastických síl.

Vzhľadom na rovnocennosť všetkých N atómov vytvárajúcich kryštál, je sila rovnaká pre všetky uvažované atómy a tiež zložky sily do jednotlivých súradnicových osí sú rovnaké. Pôsobením takej sily konajú atómy v kryštále harmonický pohyb okolo svojich rovnovážnych polôh, pričom frekvencia kmitov je pre všetky atómy rovnaká. Nazývame ju *Einsteinova charakteristická frekvencia* a značíme ju ωE. Pretože v trojrozmernom prípade môže kmitať každý atóm kryštálu v troch nezávislých smeroch, potom podľa Einsteinovho modelu *tuhá látka je množina 3N nezávislých harmonických oscilátorov kmitajúcich s rovnakou frekvenciou ω<sub>E</sub>*.

## Referencie

Kategória:Fyzika tuhých látok
Futbal na Letných olympijských hrách 2004 – muži

**[[Futbal|Mužský turnaj vo futbale]] na [[Letné olympijské hry 2004|Letných olympijských hrách 2004]]** prebiehal od 11. do 28. augusta. Na turnaji sa zúčastnilo 16 mužstiev. Jednotlivé krajiny reprezentovali výbery hráčov do 23 rokov. Každé mužstvo mohlo doplniť súpisku o troch hráčov starších ako 23 rokov.

## Kvalifikácia
thumb|400px|Krajiny zúčastnené na turnaji

## Skupinová fáza

### Skupina A

----

----

----

----

----

----

### Skupina B

----

----

----

----

----

----

### Skupina C

----

----

----

----

----

----

----

### Skupina D

----

----

----

----

----

----

----

## Vyraďovacia fáza

### Pavúk turnaja

### Štvrťfinále

----

----

----

----

### Semifinále

----

----

### Zápas o bronz

----

### Finále

----

## Medailové umiestnenia

## Štatistiky

### Poradie strelcov

;8 gólov
*  Carlos Tévez
;5 gólov
*  José Cardozo
;4 góly
*  Fredy Barreiro
*  Alberto Gilardino
*  Tenema Ndiaye
;3 góly
*  John Aloisi
;2 góly
*  César Delgado
*  Emad Mohammed
*  Hawar Mulla Mohammed
*  Saleh Sader
*  Cho Jae-Jin
*  Lee Chun-Soo
*  Shinji Ono
*  Yoshito Okubo
*  Ioannis Taralidis
*  Ali Zitouni
*  Ahmad Elrich
*  Stephen Appiah
*  Omar Bravo

;2 góly (pokr.)
*  Bouabid Bouden
;1 gól
*  Mauro Rosales
*  Mariano González
*  Andres D'Alessandro
*  Gabriel Heinze
*  Kily González
*  Lucho González
*  Javier Saviola
*  Tim Cahill
*  Mohamed Jedidi
*  José Clayton
*  Miloš Krasić
*  Srđan Radonjić
*  Simon Vukčević
*  Carlos Gamarra
*  Pablo Gimenez
*  Aureliano Torres
*  Daniele De Rossi
*  Giampiero Pinzi
*  Cesare Bovo
*  Rafael Márquez Lugo
*  Ieroklis Stoltidis
*  Dimitrios Papadopoulos

;1 gól (pokr.)
*  William Tiero
*  Emmanuel Pappoe
*  Daiki Takamatsu
*  Yuki Abe
*  Mahdi Karim
*  Younis Mahmoud
*  Razzaq Farhan
*  Alvaro Saborio
*  José Villalobos
*  Pablo Brenes
*  Salaheddine Aqqal
*  José Bosingwa
*  Cristiano Ronaldo
*  Ricardo Costa
*  Hugo Almeida
*  Jorge Ribeiro
*  Mamadi Berthe
*  Kim Jung-Woo
*  Kim Dong-Jin
;Vlastné góly
*  Loukas Vyntra (1)
*  Adama Tamboura (1)
*  Haidar Jabar (1)
*  Fernando Meira (1)

## Iné projekty

## Externé odkazy
* Olympijský turnaj 2004 na oficiálnej stránke FIFA

Kategória:Futbal na Letných olympiských hrách 2004
Wow

**Wow** môže byť:
***WOW!** – v internetovom slangu vyjadrenie údivu alebo nadšenia
***WoW** – skratka počítačovej hry World of Warcraft
* regionálne rádio, pozri Rádio WOW
Osemročné gymnázium

**Osemročné gymnázium** je druh gymnázia na Slovensku. Štúdium tu trvá osem rokov a končí sa maturitnou skúškou.

Na osemročné gymnázium sa väčšinou pred nástupom robia prijímacie skúšky. Počet žiakov v jednom ročníku určí daný samosprávny kraj. Na osemročné gymnázium si žiak podáva prihlášku v piatom ročníku ZŠ, nastupuje v šiestom ročníku ZŠ a končí štvrtým ročníkom SŠ. V kvarte sa píše Monitor 9.

## Triedy
# príma – prvý ročník (skrátene napr. P.A alebo I.O)
# sekunda – druhý ročník (skrátene napr. S.A alebo II.O)
# tercia – tretí ročník (skrátene napr. T.A alebo III.O)
# kvarta – štvrtý ročník (skrátene napr. K.A alebo IV.O)
# kvinta – piaty ročník skrátene (napr. Ki.A alebo V.O)
# sexta – šiesty ročník (skrátene napr. Sx.A alebo VI.O)
# septima – siedmy ročník (skrátene napr. Sp.A alebo VII.O)
# oktáva – ôsmy ročník (skrátene napr. Ok.A alebo VIII.O)

## Pozri aj
* Gymnázium

Kategória:Školy
Kategória:Gymnáziá
Wolfmother

**Wolfmother** je austrálska hard rocková skupina založená v roku 2000. Zvuk skupiny má blízko k hard rocku sedemdesiatych rokov, pripomína hudbu Led Zeppelin alebo Black Sabbath.  

Zakladatelia skupiny gitarista a spevák Andrew Stockdale, basgitarista a hráč na syntezátor Chris Ross a hráč na bicie Myles Heskett vydali v roku 2005 eponymný debutový album ''Wolfmother''. Obal k albumu vytvoril americký maliar fantasy Frank Frazetta. 

V roku 2007 získala skupina s piesňou „Woman“ ocenenie Grammy v kategórii Najlepší hardrockový výkon. V auguste 2008, keď sa vzťahy medzi hudobníkmi vyhrotili, skupinu opustili Ross a Heskett.

Názov skupiny pochádza z románu ''Skinny Legs and All'' od Toma Robbinsa.

## Diskografia
**Štúdiové albumy**

* *[[Wolfmother (album)|Wolfmother]]* (2005)
* *[[Cosmic Egg]]* (2009)
* *[[New Crown (album)|New Crown]]* (2014)
* *[[Victorious (album, Wolfmother)|Victorious]]* (2016)
* *[[Rock'n'Roll Baby (album)|Rock'n'Roll Baby]]* (2019)

## Referencie


## Iné projekty

## Externé odkazy
* Oficiálna stránka
* Wolfmother.net 
* Wolfmother na MySpace

## Zdroj


Kategória:Austrálske hudobné skupiny
Kategória:Hardrockové hudobné skupiny
Bassai

**Bassai** (po starogrécky) alebo **Vasses** (po novogrécky) alebo **Bassae** (po latinsky) je archeologická lokalita v južnom Grécku, ktorá bola počas antických čias súčasťou Arkádie. 

Oblasť je známa najmä vďaka starovekému **Apollónovmu chrámu** z polovice 5. storočia, ktorý je dnes obľúbeným turistickým cieľom. Na chráme sa nachádza najstarší nájdený korintský stĺp. Chrám kombinuje prvky dórskeho slohu s ostatnými rysmi. Chrám je pravdepodobne dielom architekta Iktínosa.

V roku 1986 bol chrám zapísaný na na zoznam svetového kultúrneho dedičstva UNESCO ako vôbec prvá grécka pamiatka zaradená na tento zoznam.

## Referencie

## Iné projekty

## Zdroj

Kategória:Lokality Svetového dedičstva v Grécku
Kategória:Archeologické lokality v Grécku
Kategória:Architektúra v 5. storočí
Kategória:Architektúra v starovekom Grécku
Kategória:Chrámy v starovekom Grécku
Gymnázium Jozefa Lettricha

**Gymnázium Jozefa Lettricha** je prestížne osemročné gymnázium v Martine.

## Dejiny
* 1993 – založenie Gymnázia na Ulici Františka Eštova v Martine pri základnej škole so zameraním na biológiu – chémiu
* 1995 – rozšírenie študijného zamerania o matematiku – fyziku
* 1996 – premenovanie ulice na Ulicu Jozefa Lettricha, pozri Jozef Lettrich
* 2001 – školu opúšťajú prví maturanti
* 2002 – vyradenie základnej školy zo siete škôl 
* 2006 – zmena názvu školy – zapožičaný čestný názov – Gymnázium Jozefa Lettricha, pozri Jozef Lettrich

## Vedenie
* Riaditeľ školy: PaedDr. Eva Kuková
* Ekonomický zástupca: Mgr. Benita Tomagová
* Pedagogický zástupca: Mgr. Lucia Hrušková

## Štúdium
V gymnáziu pôsobí 40 pedagogických zamestnancov a 17 nepedagogických zamestnancov. 

## Externé odkazy
* Domovská stránka
* Časopis Gymlet 

Kategória:Gymnáziá v Martine
Kategória:Gymnáziá v okrese Martin
US Open 2004

**[[US Open]] 2004** bol grandslamový tenisový turnaj, ktorý sa uskutočnil od 30. augusta do 12. septembra 2005 na otvorených dvorcoch s tvrdým povrchom.

## Seniori
### Dvojhra mužov

** [[Roger Federer]]** vs.  Lleyton Hewitt&nbsp; 6-0, 7-63, 6-0

### Dvojhra žien

** [[Svetlana Alexandrovna Kuznecovová|Svetlana Kuznecovová]]** vs.  Jelena Dementievová&nbsp; 6-3, 7-5

### Štvorhra mužov

** [[Mark Knowles]] /  [[Daniel Nestor]]** vs.  Leander Paes /  David Rikl&nbsp; 6-3, 6-3

### Štvorhra žien

** [[Virginia Ruanová Pascualová]] /  [[Paola Suárezová]]** vs.  Svetlana Kuznecovová /  Jelena Lichovcevová&nbsp; 6-4, 7-5

### Zmiešaná štvorhra

** [[Vera Igorevna Zvonariovová|Vera Zvonariovová]] /  [[Bob Bryan]]** vs.  Alicia Moliková /  Todd Woodbridge&nbsp; 6-3 6-4


Kategória:US Open
Kategória:Tenis v 2004
Gymnázium Dobšiná

**Gymnázium, SNP 607, [[Dobšiná]]** je stredná škola, ktorá poskytuje žiakom všeobecné vzdelanie v 4-ročnom a 8-ročnom štúdiu.  V školskom roku 2009/2010 má 292 žiakov. Od apríla 2008 škola na základe úspešného auditu zaviedla a používa systém manažérstva kvality podľa STN EN ISO 9001:2001 / EN ISO 9001/2000. Študenti spolupracujú so svojimi spolužiakmi na zahraničných školách v rámci jazykových projektov Comenius ale aj v rámci spolupráce na základe partnerských dohôd so školami v Česku (gymnázium v Šternberku), v Maďarsku (základná škola Pécsi Sándora v Sajószentpéteri) a v Poľsku (základná škola v Kobióri).

## História
Škola, poskytujúca stredné všeobecné vzdelanie s ťažiskom na prípravu žiakov na vysokoškolské štúdium ako predchodca súčasného gymnázia, vznikla v Dobšinej 1. septembra 1957. V roku 1970 bolo zriaďovacou listinou MŠ SR ustanovené 4-ročné gymnázium v Dobšinej v budove na Zimnej ulici č. 308, ktoré fungovalo spolu so stredným odborným učilišťom (SOU). V roku 1978 bolo gymnázium presťahované do zrekonštruovanej budovy na Ulici SNP 607, kde sídli dodnes. 1. júla 1992 došlo k oddeleniu gymnázia od SOU. Odvtedy je gymnázium Dobšiná samostatnou školou. Od 1. septembra 1995 bolo na tomto gymnáziu popri 4-ročnom študijnom odbore do siete stredných škôl zaradené 8-ročné gymnázium so zameraním na programovanie a informatiku.

## Názvy školy
* 18.stor. *gymnázium (lýceum)*
* 19.stor. *[[meštianska škola]]*
* 1957 *predchodca súčasného gymnázia*
* *jedenásťročná stredná škola*
* *dvanásťročná stredná škola*
* *stredná všeobecnovzdelávacia škola*
* 1970 *4-ročné gymnázium Dobšiná*
* 1995 aj *8-ročné gymnázium Dobšiná*

## Riaditelia
*Karel Bíma
*Ján Štrigner - 1928
*Jozef Pavlík - 1938
*RNDr.Ing.Ondrej Špirko - 1967
*Ján Slovák - február 1990
*RNDr.Vladimír Nemčko - júl 1990
*RNDr.Alica Krivánska - júl 2011
*Mgr. Ondrej Dovalovský - 2019

## Absolventi
*Ladislav Bartholomeides - zakladateľ regionálnej histórie a geografie
*Juraj Palkovič - literárny historik a zakladateľ Učenej spoločnosti banského okolia, neskorší profesor a spoluzakladateľ Katedry reči a literatúry česko-slovenskej a predseda Spoločnosti česko-slovanskej
*Pavel Jozef Šafárik - priekopník slavistiky 
*Karol Kuzmány 1817-1820 - prvý podpredseda Matice slovenskej, autor hymnickej piesne Kto za pravdu horí

## Externé odkazy
* Gymnázium Dobšiná 
* Gymnázium Dobšiná

Kategória:Gymnáziá na Slovensku
Kategória:Dobšiná
Kategória:Školy v okrese Rožňava
Stanley Myers

**Stanley Myers** (* 6. október 1930, Birmingham, Spojené kráľovstvo – † 9. november 1993, Londýn) bol britský skladateľ filmovej hudby. Je autorom hudobného sprievodu k viac ako 60 filmom, seriálom a iným televíznym projektom. Jeho najznámejšou skladbou je *[[Cavatina]]*, gitarová téma k filmu *[[Lovec jeleňov (film)|Lovec jeleňov]]*. Umrel vo veku 63 rokov na rakovinu v londýnskej štvrti Kesington a Chelsea. 

Kategória:Britskí skladatelia filmovej hudby
Kategória:Britskí hudobní skladatelia
Kategória:Osobnosti z Birminghamu
Dvorec sporta Kazachstan

**Dvorec sporta Kazachstan** () je zimný štadión v hlavnom kazašskom mestev Astane. Bol otvorený 6. marca 2001 a má kapacitu 5 332 divákov.

Halu využíva miestny hokejový tím Barys Astana, ktorý hráva ruskú KHL na jej domáce zápasy.

## Externé odkazy
* Štadión na stránke klubu Barys Astana

Kategória:Hokejové štadióny v Kazachstane
Kategória:Barys Astana
Kategória:Architektúra z 2001
Kategória:Šport v Astane
Bakumpai (jazyk)

**Bakumpai** (*Bakumpai*) je austronézsky jazyk, ktorý patrí medzi západobaritské jazyky. 
Hovorí ním asi 100 000 domorodcov z dajackého kmeňa Bakumpai, ktorí žijú na Kalimantane v Indonézii.

Susednými etnikami sú Banjarci, Ngaju a Ma’anyan. Jazyk bakumpai má veľkú lexikálnu podobnosť so susednými jazykmi (75% s ngaju, 45% s banjarčina).

## Slovná zásoba

Porovnanie slovnej zásoby medzi jazykmi bakumpai, Ngaju a indonézštinou.

## Zdroje


Kategória:Západoaustronézske jazyky
Kategória:Indonézia
Platinum Arena

**Sportivno-zreliščnyj komplex - Platinum aréna** (rus. Спортивно-зрелищный комплекс «Платинум Арена») v preklade Športovo-estrádny komplex «Platinum Arena» je športová aréna, ktorá bola postavená v roku 2003. Domáce zápasy tu hráva hokejový klub Amur Chabarovsk jeden z účastnikov ruskej KHL. Aréna má kapacitu 7 100 divákov. Nachádza sa na východnom pobreží Ruska v Chabarovsku.

## Iné projekty

## Externé odkazy
* Oficiálna stránka
* hockeyarenas.com

Kategória:Hokejové štadióny v Rusku
Kategória:Šport v Chabarovsku
Kategória:Architektúra z 2003
Kategória:Hokejové štadióny KHL
Ledovyj dvorec sporta Sibir

**Ledovyj dvorec sporta Sibir** alebo **Koncertno-sportivnyj komplex Sibir** je hokejový štadión postavený v roku 1964. Nachádza sa v Novosibirsku v Rusku. Hráva tu Sibir Novosibirsk účastník (KHL). Kapacita je 7400 miest.

História štadióna sa začína v roku 1964 kedy došlo v Novosibirsku k významnému posunu v športe - bolo uvedené do prevádzky nové klzisko s umelým ľadom (na chladenie sa použilo rovnaké chladiace zariadenie ako v športovej hale Lužniki). To umožnilo Novosibirským tímom hrať skôr a na jeseň už bol usporiadaný priateľský turnaj. Prvý zápas sa na štadióne odohral 4. septembra. Prvý gól dal A. Lednev. V lete v roku 2002 bola hala rekonštruovaná. 

## Pozri aj
* Sibir Novosibirsk
* Novosibirsk

## Iné projekty

## Zdroj

Kategória:Hokejové štadióny v Rusku
Kategória:Šport v Novosibirsku
Kategória:Architektúra z 1964
Kategória:Stavby v Novosibirsku
Kategória:Hokejové štadióny KHL
Dvorec sporta kuzneckich metallurgov

Kuznetsk Mettalurgists Sport Palace (doslova: *Palác športu kuzneckých metalurgov*) je domáci štadión tímu Metallurg Novokuzneck ktorý momentálne pôsobí v VHL. Kapacita je 8 040 miest. Štadión bol posledný raz rekonštruovaný v roku 2007.

## Externé odkazy
* Štadión na stránke klubu ''Metallurg Novokuznetsk'' 

Kategória:Hokejové štadióny v Rusku
Kategória:Šport v Novokuznecku
Kategória:Architektúra z 2007
Stredná odborná škola (Topoľčany, Tovarnícka 1609)

**Stredná odborná škola, Tovarnícka 1609, Topoľčany** sa nachádza v meste Topoľčany.

## Dejiny
Pred rokom 1884 boli v Uhorsku učňovské školy zriedkavosťou. Učňovské školstvo sa dostalo na zákonný základ až tzv. *priemyselným zákonom* z roku 1884. Z neho vyplývala povinnosť každej obci, kde sa nachádza aspoň 50 učňov, postarať sa o ich riadne vyučovanie. Topoľčany boli jedným z prvých miest, ktoré takúto učňovskú školu zriadili. Rozhodlo  o tom obecné zastupiteľstvo v októbri 1884 a ešte v tom mesiaci začalo vyučovanie v jednej triede a v jednej prípravke v budove rímskokatolíckej ľudovej školy. Správca bol Karol Jaborník. V školskom roku 1895/1896 bola učňovská škola premiestnená do budovy štátnej ľudovej školy a správcom sa stal Karol Žoldoš.  Počas 1. svetovej vojny bolo vyučovanie nepravidelné, obnovilo sa 1.12.1919 pod správcovstvom Hyneka Stupku. Od roku 1920 bol často sa meniaci názov školy úradne nariadený ako *Učňovská škola vo Veľkých Topoľčanoch*.

16.10.1965 bola odovzdaná do užívania nová (dnešná) budova školy, v roku 1974 rozšírená prístavbou. Škola veľakrát menila názvy (Učňovská škola, Stredné odborné učilište, Združená stredná škola,Stredná odborná škola). Momentálne sa nazýva **Stredná odborná škola techniky a služieb, Tovarnícka 1609, Topoľčany**. Škola vyučuje odbory technické (autoopravárenské, stavebné, strojárske) a z oblasti služieb (kaderník, kozmetik, hostinský).

## Štúdium na SOŠ dnes

Škola poskytuje:

*Úplné stredné odborné vzdelanie (maturita)
**4-ročné študijné odbory (pre žiakov zo ZŠ)
**2-ročné nadstavbové štúdium (pre absolventov 3-ročných učebných odborov)
*Stredné odborné vzdelanie (výučný list): 3-ročné učebné odbory
*Výučný list externou formou

**Študijné odbory: **
*Bezpečnosť a ochrana zdravia pri práci
*Kozmetik
*Technika a prevádzka dopravy

**Učebné odbory:**
*Obrábač kovov
*Autoopravár-mechanik
*Autoopravár-elektrikár
*Lakovník
*Montér suchých stavieb
*Murár
*Inštalatér
*Elektromechanik - silnoprúdová technika
*Kaderník
*Hostinský, hostinská

## Externé odkazy
*www.zsstovar.topindex.sk - oficiálna webová stránka školy

Kategória:Stredné školy na Slovensku
Kategória:Školy v Topoľčanoch
Tatnefť-Arena

**Tatnefť-Arena** () je multifunkčná hala v meste Kazaň v Rusku. Domáce zápasy tu hráva klub Ak Bars Kazaň, účastník KHL. Kapacita haly je 10 000 miest na sedenie.

Kategória:Architektúra z 2005
Kategória:Športové haly v Rusku
Kategória:Hokejové štadióny v Rusku
Kategória:Šport v Kazani
Kategória:Stavby v Kazani
Kategória:Hokejové štadióny KHL
Enfield

**Enfield** môže byť:

## Sídla
V **Austrálii**:
* Enfield (Nový Južný Wales)
* Enfield (Južná Austrália)

V **Canade**:
* Enfield (Nova Scotia)

V **Anglicku**:
* štvrť v Londýne, do roku 1965 samostatné mesto, pozri Enfield (Londýn)
* mesto v okrese Redditch Enfield (Worcestershire)

V **Írsku**:
* Enfield (Írsko)

V **USA**:
* Enfield (Connecticut)
* Enfield (Illinois)
* Enfield (Maine)
* Enfield (Massachusetts)
* Enfield (New Hampshire)
* Enfield (New York)
* Enfield (Severná Karolína)
Rafael van der Vaart

**Rafael Ferdinand van der Vaart** (* 11. február 1983, Heemskerk, Holandsko) je holandský futbalista, bývalý reprezentant.

V súčasnosti hrá v dánskom klube FC Midtjylland kam prestúpil v roku 2016 z Real Betis Sevilla za ktorý hral od roku 2015.  Do Sevilly prišiel z Hamburger SV do ktorého sa vrátil po štyroch rokoch v lete 2012 z anglického klubu Tottenham Hotspur FC.  V Real Madrid pôsobil od leta 2008,  predtým hrával za holandský Ajax Amsterdam.

## Iné projekty

Kategória:Holandskí futbalisti
Kategória:Hráči Ajax Amsterdam
Kategória:Hráči Hamburger SV
Kategória:Hráči Real Madrid CF
Kategória:Hráči Tottenham Hotspur FC
Kategória:Hráči Majstrovstiev Európy vo futbale 2012
Jednobunkový organizmus

[thumb|Jednobunkový [nálevníky|nálevník *[[Isotricha intestinalis]]*]]

**Jednobunkový organizmus** je živý organizmus, ktorého telo je tvorené len jedinou bunkou. Tá vykonáva všetky jeho telesné funkcie a zabezpečuje aj jeho rozmnožovanie. Podobný je pojem mikroorganizmus, synonymum Yanaizmus.

Bunka tvoriaca telo jednobunkového organizmu môže byť prokaryotického alebo eukaryotického typu. Napriek tendencii k určitej spolupráci v kolóniách prokaryotických buniek sa všetky prokaryoty spravidla považujú za jednobunkové organizmy. Pre eukaryotov to neplatí, pretože eukaryoty ako jediná z troch základných domén života (Bacteria, Archaea a Eucarya) vytvárajú mnohobunkové organizmy v pravom zmysle. Napriek tomu aj veľa eukaryotov je jednobunkových (tzv. Yanaizmy=bacteria Lat.). Jednobunkové eukaryoty označujeme súhrnným názvom protista.

Pokiaľ bunka jednobunkového eukaryotického organizmu obsahuje chloroplasty, je považovaná za riasu. Pokiaľ bunka obsahuje Yanu, považujeme ju za Janu (pre bežné účely ešte nebol vytvorený slovenský ekvivalent lat. názvu) 

Kategória:Biológia